open-index/open-wikipedia-markdown huggingface dataset:
בצדק תשפוט עמיתך

**בְּצֶדֶק תִּשְׁפֹּט עֲמִיתֶךָ** היא מצוות עשה מתוך תרי"ג מצוות, לפיה הדיין חייב לשפוט בצדק וביושר, ולא להטות את הדין משיקולים שונים. צד נוסף של המצווה מצריך לדון לכף זכות אדם שעושה מעשים חשודים, אמנם נחלקו לגבי תוקף ציווי זה.

## דיני המצווה
מקור המצווה בפסוק: .

וכן למדו חכמים שחובה על הדיינים להשוות את שני בעלי הדין בכל דבר שלא יהא אחד מאריך בדיבורו ולאחד יאמרו לו קצר דברך, שלא יסביר הדיין פנים לאחד וידבר אליו רכות, ולאחר ירע פנים וידבר אליו קשות. ואם אחד לבוש בגדים מכובדים והשני בגדים בזויים על הדיינים לומר למכובד או הלבישו כמותך או לבוש כמוהו. וכן שלא יהיו בעלי הדינים אחד יושב ואחד עומד אלא שניהם עומדים או שניהם יושבים..

## לדון לכף זכות
עוד דרשו חכמים שכוונת הפסוק לכלול גם את החובה על כל אדם לשפוט כל מעשה של אדם אחר בפרשנות חיובית, כנאמר במשנה: "הוי דן את כל האדם לכף זכות". וניתנו מספר טעמים למצוה זו **א**. כדי להימנע משנאת חינם, **ב**. כדי שלא יחסר לו במצוות ואהבת לרעך כמוך,  **ג**. שעל ידי שידון את חברו לכף זכות ימנע מלחטוא שלא ירצה להיות חוטא יחיד במקום שכולם צדיקים בעיניו.

נחלקו הראשונים האם זו חובה או מידת חסידות בספר החינוך כתב שזו חובה, וכן כתב בספר המצוות, אך הרמב"ם בפירושו למשנה ובמשנה תורה כתב שהיא מידת חסידות שאינה חובה. 

והפליגו חכמים בשכרו של הדן לכף זכות שאוכל פירותיהן בעולם הזה והקרן קיימת לו לעולם הבא, ודנים אותו מן השמים לזכות. וכתב בספר של"ה "כל אדם ירגיל עצמו במדה זו לדון חבירו לכף זכות בכל מה שאפשר אפילו בדרך רחוק שבנוסף על זה שמסלק קטטה ונותן שלום בארץ, מרבה כבוד שמים, והקדוש ברוך הוא חפץ מאוד בזה, ולא רק שדנים אותו למעלה לכף זכות אלא אף בעולם הזה הקדוש ברוך הוא מראה לו חיבה יתרה".

במשפט העברי ביסס השופט חיים כהן, על פסוק זה ועל הפרשנות שניתנה לו, את הכלל המשפטי בדבר חזקת החפות מפשע.

## קישורים חיצוניים

* בצדק תשפוט עמיתך – הוי דן את חברך לכף זכות, הרב אליעזר מלמד, באתר פניני הלכה
* 

## הערות שוליים

קטגוריה:תרי"ג מצוות
קטגוריה:הלכה
קטגוריה:מצוות שבין אדם לחברו
קטגוריה:מצוות עשה
קטגוריה:פרשת קדושים
קטגוריה:מניין מצוות שמירת הלשון לפי החפץ חיים
קטגוריה:משפט עברי: סדרי הדין
דאף סילורו

**דאף סילורו** (בהולנדית: **DAF Siluro**) היא מכונית קונספט בתצורת קופה, 2 דלתות, שיוצרה בשנת 1968 על ידי חברת דאף ההולנדית.

## דאף סילורו
דגם ה"דאף סילורו" התבסס על דגם הקופה "דאף 55".

דגם ה"דאף סילורו" הוצג לראשונה בתערוכת המכוניות של ז'נבה, בשנת 1968.

מנוע הדגם היה של חברת רנו הצרפתית.

## היסטוריה

דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 33, דאף 44, דאף 45, דאף 46, ודאף 68. בשנת 1968 פיתחה את  ה- "דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 וולוו צבר נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## גלריה

1968 DAF Michelotti Special Coupe pic16.JPG| דאף סילורו, שנת 1968
1968 DAF Michelotti Special Coupe pic3.JPG | דאף סילורו, שנת 1968
1968 DAF Michelotti Special Coupe pic6.JPG | דאף סילורו
1968 DAF Michelotti Special Coupe pic11.JPG | דאף סילורו
1968 DAF Michelotti Special Coupe pic19.JPG | דאף סילורו
1968 DAF Michelotti Special Coupe pic18.JPG| דאף סילורו
1968 DAF Michelotti Special Coupe pic1.JPG| לוגו חברת "דאף" על חזית דגם הקונספט "דאף סילורו"
1968 DAF Michelotti Special Coupe pic9.JPG | דאף סילורו


## ראו גם
* דאף (יצרן רכב)
* דאף 44
* דאף 600
* דאף פוני
* דאף A10

## לקריאה נוספת
* דאף סילורו - מכונית קונספט ( DAF Siluro (Michelotti) (1968))

## קישורים חיצוניים

## הערות שוליים

קטגוריה:מכוניות קופה
קטגוריה:מכוניות קונספט
קטגוריה:דגמי מכוניות שהושקו ב-1968
סילורו
קטגוריה:כלי רכב המיוצרים בהולנד
פוטיוס קציקאריס

**פוטיוס קציקאריס** (ביוונית: **Φώτιος Κατσικάρης**; נולד ב-16 במאי 1967) הוא כדורסלן עבר ומאמן כדורסל יווני.

## קריירת המשחק
קציקאריס שיחק כל הקריירה ביוון. הוא התחיל אותה בשנת 1982 בלוניקוס ניקאיאס, שם שיחק שש שנים. לאחר מכן עבר לספורטינג אתונה, שם שיחק שנתיים. ב-1990 הצטרף לא.א.ק. אתונה, שם שיחק שש שנים. קציקאריס סיים את הקריירה בהירקליון כרתים, בה שיחק שנתיים.

## קריירת האימון
קציקאריס החל קריירה זו כעוזר מאמן בשנת 1998 בא.א.ק. אתונה, שם שיחק ככדורסלן. לאחר חמש שנים כעוזר, מונה למאמן ראשי, מינוי שהחזיק מעמד שנתיים. במקביל שימש כסקאוט באירופה של קבוצת ה-NBA בוסטון סלטיקס החל משנת 2003. בשנת 2005 מונה למשרת המאמן בדינמו סנקט פטרבורג הרוסית, שם החליף את דייוויד בלאט. קציקאריס עזב את הקבוצה בתום העונה בעקבות קשיים כלכליים. ב-2006 מונה לאימון ולנסיה הספרדית, שם אימן שנתיים. לאחר כשנה בה לא אימן, קציקאריס חזר ליוון ומונה למאמן אריס סלוניקי. כעבור 100 ימים בדיוק, עזב קציקאריס את אריס וחזר לספרד, שם אימן את בילבאו באסקט. בעונתו הראשונה במועדון הוביל אותו לעונה השנייה הגרועה ביותר בתולדותיה אך גם לפיינל פור היורוקאפ. העונה השנייה הייתה טובה הרבה יותר, הקבוצה סיימה במקום השני בעונה הסדירה, ההישג הטוב בתולדותיה, אך הודחה בשלבי הפלייאוף המוקדמים. בעקבות ההישג, בילבאו קיבלה כרטיס אוטומטי ליורוקאפ לעונה הבאה. קציקאריס קיבל את פרס מאמן השנה ביורוקאפ בשנת 2013 לאחר שהוביל אותה למקום השני במפעל.

בשנת 2015 מונה לאימון מורסיה. ביוני 2017 מונה לאימון הפועל ירושלים. ב-9 בנובמבר 2017 פוטר קציקאריס מהפועל ירושלים, לאחר שהקבוצה הפסידה בארבעה מחמשת משחקיה הראשונים ביורוקאפ. בהמשך העונה מונה לאימון טנריפה.

בשנת 2012 מונה לאימון נבחרת רוסיה, שגם שם החליף את דייוויד בלאט, אך עזב כעבור כמה חודשים מבלי שאימן אף משחק רשמי אחד. בשנת 2014 מונה למאמן נבחרת יוון, אותה אימן ביורובאסקט 2015, שם הגיע עם נבחרתו למקום החמישי יחד עם איטליה.

ב-16 ביוני 2018, לאחר כישלון בהפועל ירושלים מהליגה הישראלית וחצי עונה נוספת בטנריפה מהליגה הספרדית, חתם קציקאריס על חוזה לשלוש שנים כעוזר מאמן ביוטה ג'אז מליגת ה-NBA.

ב-26 ביוני 2019 חתם כמאמן ראשי לשתי עונות בקבוצת גראן קנריה מליגת העל הספרדית.

## קישורים חיצוניים
* 
* 

## הערות שוליים

קטגוריה:כדורסלנים יוונים
קטגוריה:כדורסלני א.א.ק. אתונה
קטגוריה:מאמני ולנסיה בכדורסל
קטגוריה:מאמני אריס סלוניקי בכדורסל
קטגוריה:מאמני נבחרת רוסיה בכדורסל
קטגוריה:מאמני הפועל ירושלים בכדורסל
קטגוריה:מאמני בילבאו באסקט
קטגוריה:מאמני כדורסל יוונים
קטגוריה:יוונים שנולדו ב-1967
גלעד פוטולסקי

**גלעד פוטולסקי** (נולד ב-1971) הוא זמר ישראלי. המנהל המוזיקלי של תזמורת 'שלהבת'.

## ביוגרפיה
נולד בבני ברק, בן למשה וצביה פוטולסקי. למד בישיבה הקטנה באר יעקב, ובישיבה הגדולה ישיבת חברון-גאולה בראשות הרב שמואל יעקב בורנשטיין.

### קריירה
את דרכו המוזיקלית החל כזמר וקלידן כבר בתקופת היותו תלמיד ישיבה.

לאחר שהתחתן ניגן ושר בלהקות שונות, ובשנת 1994 הקים את תזמורת שלהבת, בה משמש כזמר סולן וכמנהל מוזיקלי.

בערך בשנת 2009 הוציא את האלבום "סדר פסח" של מקהלת הילדים "פרחי אביב" שהורכבה מבניו ואחייניו.

בשנת 2010 הקים את מקהלת הילדים "פרחי שלהבת".

בשנת 2014 הוציאה "פרחי שלהבת" את הדיסק "מעלת חברנו", ובשנת 2017 את הדיסק השני, "אודה השם".

בשנת 2022 הקים את "לנגן עם המאסטרו – בית הספר לחוגי מוזיקה" ובערך שנה לאחר מכן פתח את "אקורד" מרכז מקצועי מוזיקלי, הכולל בית ספר ללימודי נגינה, חנות כלי נגינה, אולפן מקצועי ועוד.

## דיסקוגרפיה

### אלבומים חיצוניים
* "המעוררים 1" – אליעזר שוובר
* "המעוררים 2" – אליעזר שוובר
* "שירי ארצנו" – גוש קטיף
* "אמן" – מונה רוזנבלום
* "שירי שמחה" – משה לאופר
* "שירי חתונה" – שימיקס
* "אוף שימחעס וחברים" – ישי לפידות
* "אודה השם" – סלקום
* "שרים לירושלים" – עיריית ירושלים
* "שרים לשבת" – קוקה-קולה
* "כולנו אחים" – משה פטל
* "אותך כן מלך" – איתן הנה
* "אלבום החתונה" – אלי לאופר
* "ושאבתם מים בששון" – רעות
* "מצעד הזמר החסידי" – מרדכי סובול
* פרויקט "הזמר הבא" – רדיו קול חי

## קישורים חיצוניים

* המרכז המוזיקלי אקורד בניהולו של גלעד פוטולסקי

## הערות שוליים

קטגוריה:זמרים חסידיים ישראלים
קטגוריה:קלידנים ישראלים
קטגוריה:מודיעין עילית: אישים
קטגוריה:זמרים חסידיים
קטגוריה:ישראלים שנולדו ב-1971
דאף Rijdende

**דאף Rijdende** (בהולנדית: **DAF Rijdende**) היא מכונית קונספט זעירה, בתצורה של מכונית מיקרו, תלת אופן, אשר יוצרה בשנת 1941 על ידי יצרנית הרכב **[[דאף (יצרן רכב)|דאף]]** ההולנדית.

הדגם תוכנן עם מושב 1 בלבד (נהג).

פירוש "Rijdende" בעברית: "נהיגה".

## מאפיינים
* מכונית מיקרו
* תלת אופן
* 2 דלתות קדמיות, צדדיות
* מושב 1
* חלון צד – מתפצל ל-2, נפתח בחלקו הקדמי בלבד (מורכב על מסילה, החלון נע אחורנית)

## היסטוריה

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 33, דאף 44, דאף 45, דאף 46, ודאף 68. בשנת 1968 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 וולוו צבר נתח של 33 אחוזים מ־DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## תמונות

קובץ:Ca 1941 DAF 'Rijdende regenjas' pic1.JPG | דאף Rijdende
קובץ:Ca 1941 DAF 'Rijdende regenjas' pic6.JPG | דאף Rijdende
קובץ:Ca 1941 DAF 'Rijdende regenjas' pic7.JPG | דאף Rijdende
קובץ:Ca 1941 DAF 'Rijdende regenjas' pic3.JPG | דאף Rijdende
קובץ:DAF Rijdende Regenjas - Flickr - FaceMePLS.jpg | דאף Rijdende
קובץ:Ca 1941 DAF 'Rijdende regenjas' pic5.JPG | דאף Rijdende
קובץ:Ca 1941 DAF 'Rijdende regenjas' pic2.JPG | דאף Rijdende



## ראו גם
* דאף (יצרן רכב)
* דאף 44
* דאף 66
* דאף 600
* דאף פוני
* דאף A10

## לקריאה נוספת
* דאף Rijdende פרוטוטיפ – תמונה

## קישורים חיצוניים

* דאף Rijdende (0:30), יו-טיוב

## הערות שוליים

קטגוריה:מכוניות קונספט
קטגוריה:מכוניות מיקרו
קטגוריה:מכוניות תלת אופן
קטגוריה:דגמי מכוניות שהושקו ב-1941
Rijdende
קטגוריה:כלי רכב המיוצרים בהולנד
מאיגרא רמא לבירא עמיקתא

**מֵאִיגָּרָא רָמָא לְבֵירָא עַמִּיקְתָא** הוא ביטוי ארמי שהשתרש בשפה העברית, ומשמעותו המילולית היא "מגג גבוה לבור עמוק".

הביטוי משמש בהשאלה לתיאור השינוי החד במעמדו של אדם או דבר שירדו ממעמד גבוה ומכובד לשפל המדרגה.

מקורו של הביטוי בתלמוד, המספר על רבי יהודה הנשיא שהחזיק בידו את מגילת איכה, שבה קרא. כאשר הגיע לכתוב "הִשְׁלִיךְ מִשָּׁמַיִם אֶרֶץ תִּפְאֶרֶת יִשְׂרָאֵל" נפל הספר מידיו והוא קרא: "מאיגרא רם לבירא עמיקתא". על אף שבדפוסי התלמוד מופיע התואר "רם", (ללא א' מיידעת), הנוסח שהשתרש הוא הצורה המיודעת: מאיגרא רמא. נוסח זה מתועד בכתבי יד אחדים של התלמוד.

רש"י מפרש את ההקשר של הביטוי: "כמה גדולה נפילה זו, אין לך גבוה ובור עמוק כמשמים לארץ". משמע, אם הנפילה מגג לבור עמוק היא חדה, הנפילה משמים לארץ, על אחת כמה וכמה.

## שימושים בעברית
הביטוי מקובל, הן בעברית הספרותית והן בזו המדוברת, ונוהגים להיעזר בו במיוחד בתיאור מצבו של אדם, גוף, או דבר כלשהו, ששימש במעמד מכובד והגיע באחת למעמד נחות.
* נפתלי הירץ נימנוביץ (הנ"ץ), הפיליטוניסט של עיתון "הצפירה" תהה: " מה זה היה לתנחום? [...] מי מלל אז, כי יבואו ימים אשר אין בהם חפץ, והוא ירד פלאים מאיגרא רמה לבירא עמיקתא?"
* השופט דוד רוזן תיאר את נפילתו של דני דנקנר, יושב ראש דירקטוריון בנק הפועלים לשעבר, שהואשם בעבירות כלכליות ונידון למאסר: "הנאשם הינו דוגמה חיה למי שנפל מאיגרא רמא לבירא עמיקתא".
* באתר ספורט תהה הכתב: "מכבי חיפה" תעבור מאיגרא רמא לבירא עמיקתא?"
* sspencerukk אמר: "The first time I went to Old Trafford I watched Rooney and Ronaldo. Now I'm hoping Dorgu's goal is onside against 2 point wolves".

לעיתים נעשה שימוש בביטוי באופן הפוך: מבירא עמיקתא לאיגרא רמא, על מנת לבטא שינוי חד וחיובי.

## הערות שוליים

קטגוריה:מילים וביטויים בארמית
קטגוריה:ניבים וביטויים חז"ליים
פחמן אלפא ובטא

[שמאל|ממוזער|240px|פחמני אלפא ובטא של [בנזילאצטון; ניתן להבחין כי פחמן האלפא הוא אטום הפחמן הראשון הקשור לקבוצה הפונקציונלית קרבוניל]]
בכימיה אורגנית, **פחמן אלפא** (Cα) מתייחס לאטום הפחמן הראשון הקשור לקבוצה פונקציונלית כלשהי במולקולה. אטום הפחמן השני מכונה **פחמן בטא** (Cβ), והפחמנים הבאים מקבלים ייצוג גם הם על פי סדר האלפבית היווני.

נומנקלטורה זהה נוהגת ביחס לאטומי המימן הקשורים לאטומי הפחמן; אטום המימן הקשור לפחמן אלפא מכונה **מימן אלפא**, אטום המימן הקשור לפחמן בטא מכונה **מימן בטא** וכן הלאה.

נומנקלטורה זו אינה עומדת בקנה אחד עם הנומנקלטורה של IUPAC המעודדת זיהוי פחמנים באמצעות ספרות ולא באמצעות אותיות יווניות, אך למרות זאת שיטה זו נותרה פופולרית מאוד.

מולקולה אורגנית בעלת יותר מקבוצה פונקציונלית אחת עלולה להיות מקור לבלבול; באופן כללי ניתן לומר שהקבוצה הפונקציונלית האחראית לשמה או לסיווגה של המולקולה היא קבוצת הרפרנס עבור נומנקלטורת אטומי הפחמן. לדוגמה, המולקולות ניטרוסטירן ופנתילאמין דומות מאוד במבנה שלהן, ומולקולת הניטרוסטירן אף יכולה ליצור פנתילאמין כאשר היא מחוזרת. עם זאת, פחמן האלפא של ניטרוסטירן ממוקם בסמוך לקבוצת הפניל, ואילו במקרה של פנתילאמין - אותו הפחמן בדיוק מוגדר כפחמן בטא, שכן אצל פנתילאמין (שהוא יותר אמין מאשר סטירן) מונים את הפחמנים מהצד ההופכי של המולקולה.

## חלבונים וחומצות אמינו
[שמאל|ממוזער|250px|נוסחת השלד של [חומצה בוטירית בתוספת ציון של פחמני האלפא, הבטא והגמא]]
המונח "פחמן אלפא" משמש גם ביחס לחלבונים ולחומצות אמינו, ומייצג את השלד הפחמני שלפני הפחמן הקרבונילי. על כן, כאשר קוראים לאורך השלד הפחמני של חלבון מסוים מכיוון הקצה האמיני (N) לכיוון הקצה הקרבוקסילי (C), נקבל רצף של -[קצה N - פחמן אלפא - קצה C (פחמן קרבונילי)] n פעמים וכן הלאה. פחמן האלפא נמצא במקום בו המתמירים השונים נקשרים לחומצות האמינו השונות; קבוצות אלו, הידועות גם בשם "שרשרת ה-R", הן היוצרות את השונות בין חומצות האמינו, ומעניקות לפחמן האלפא את תכונותיו הסטריאוגניות אצל כל חומצות האמינו השונות, לבד מגליצין..

בחומצות אמינו, אם כן, פחמן אלפא ימצא במקום אליו נקשרת שרשרת ה-R, ואילו פחמני בטא, גמא וכן הלאה, יהיו ממוקמים לאורך שרשרת ה-R. 

פחמן האלפא הוא המרכז הכיראלי של חומצות האמינו, שכן הוא קשור ל-4 קבוצות שונות: לקבוצה הקרבוקסילית, לקבוצה האמינית, לשרשרת ה-R ולאטום מימן. בגלל הפיזור במרחב במבנה טטראדרלי של האורביטלים שמסביב לפחמן האלפא, 4 הקבוצות השונות הקשורות אליו יכולות ליצור 2 סידורים מרחביים שונים, או במילים אחרות - "סטריאואיזומרים" שונים. אצל חומצת האמינו גליצין, שרשרת ה-R מורכבת גם היא מאטום מימן בודד (כלומר לא קיימות 4 קבוצות שונות הקשורות לפחמן האלפא), ועל כן פחמן האלפא חסר את התכונות הסטריאוגניות הקיימות אצל יתר חומצות האמינו. בנוסף, אצל גליצין גם לא קיים פחמן בטא, בניגוד ליתר חומצות האמינו.

פחמן האלפא של חומצות האמינו חשוב בקיפול חלבונים: כאשר מתארים חלבון (הבנוי משרשרת חומצות אמינו) לעיתים קרובות מייצגים בקירוב את מיקום חומצת האמינו על פי מיקום פחמן האלפא שלה. ככלל, פחמני האלפא של חומצות אמינו סמוכות בחלבון נמצאים במרחק של 3.8 אנגסטרום (380 פיקומטר) אחד מהשני.

## קישורים חיצוניים

## הערות שוליים




קטגוריה:כימיה אורגנית
אבי מלכה (כדורגלן)

**אבי מלכה** (נולד ב-28 ביולי 1987) הוא כדורגלן במועדון כדורגל ערד ישראלי שמשחק בעמדת הבלם. אחיו התאום הוא הכדורגלן רן מלכה, אשר איתו שיתף פעולה ברוב שלבי הקריירה.

## קריירה
מלכה התחיל את הקריירה שלו במחלקת הנוער של בית"ר באר שבע וממנה עבר לזו של בית"ר טוברוק. לקראת עונת  חתם בעירוני אופקים מליגה א'. ב-17 בנובמבר 2006 ערך את הופעת הבכורה שלו בקריירה בניצחון 1-3 נגד הפועל צפרירים חולון. ב-9 בדצמבר 2006 הבקיע את שער הבכורה שלו בקריירה בניצחון 0-1 נגד הפועל ערד. בקיץ  חתם במכבי באר שבע והתאחד עם אחיו התאום, רן. עונה לאחר מכן חתם במכבי עירוני נתיבות ועונה לאחר מכן חזר לבאר שבע שעלתה לליגה הלאומית.

בקיץ  מלכה חתם במכבי הרצליה. ב-25 באפריל 2014 מלכה הבקיע את שער בכורה שלו בהרצליה בתיקו 2-2 נגד הפועל קטמון ירושלים. ב-1 ביולי 2014 חתם בעירוני קריית גת.

ב-1 ביוני 2015 חתם בהפועל אשקלון. בסיום העונה העפיל עם אשקלון לליגת העל, אך בסיום העונה עזב אחיו רן להפועל רמת גן ועונת 2016/2017 הייתה העונה הראשונה של אבי ללא אחיו התאום אחרי 9 שנים. ב-20 באוגוסט 2016 מלכה ערך את הופעת הבכורה שלו בליגת העל בניצחון 2-3 נגד הפועל חיפה.

ב-11 ביוני 2018 חתם בהפועל קטמון ירושלים.

ב-2 ביולי 2020, מלכה חתם בהפועל אשדוד מליגה א' דרום עמה רשם עליה לליגה הלאומית בתום העונה ושיחק בה גם בעונה שלאחר מכן.

בקיץ  חתם במ.ס. דימונה.
בעונת 2024 עבר למועדון כדורגל ערד.
## תארים
;הפועל קטמון ירושלים
* גביע הטוטו (הליגה הלאומית): 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר שבע: כדורגלנים
קטגוריה:כדורגלני מכבי באר שבע
קטגוריה:כדורגלני מכבי הרצליה
קטגוריה:כדורגלני מכבי קריית גת
קטגוריה:כדורגלני הפועל אשקלון
קטגוריה:כדורגלני הפועל קטמון ירושלים
קטגוריה:כדורגלני הפועל אשדוד
קטגוריה:כדורגלני מועדון ספורט דימונה
קטגוריה:ישראלים שנולדו ב-1987
דניאל פרסקי

**דניאל פרסקי** (**Daniel Persky**; 8 באוגוסט 1887 – 16 במרץ 1962) היה סופר, עורך ופובליציסט עברי, שחי ופעל בארצות הברית.

## תולדות חייו
[ממוזער|דניאל פרסקי (במרכז) יחד עם קבוצת סופרים ב[הקונגרס הציוני העולמי|קונגרס הציוני בבזל, 1927.]] 

פרסקי נולד במינסק שברוסיה הלבנה ליצחק הלוי פרסקי, ממשפחת רבי חיים מוולוז'ין, קצב, שוחט וסופר סת"ם, ולרבקה מאנישביץ. למד בחינוך מסורתי ויה פעיל מגיל צעיר באגודות ציוניות שונות באזור מגוריו. בשנת 1904 גויס לצבא הצאר ונשלח לעיר לייפאיה שבלטביה, ואחרי חודש הצליח להשתחרר. ב-1906 היגר לארצות הברית והיה לכותב פורה של רשימות פובליציסטיות וספרותיות בעיתון "הדֹאר". כן היה עורך-שותף של כתב העת "הַתֹּרֶן" (יחד עם ש"מ מלמד). חלק ניכר ממאמריו עסקו בשפה העברית. כן היה מורה בסמינר העברי למורים "הרצליה" בניו יורק.

פרסקי ערך מספר כתבי עת לנוער, בהם "עדן" (1924-1925) ו"הדאר לנוער" (1934-1946) ובהם שעשועי לשון רבים, בדיחות ומערכונים מקוריים, מעובדים ומתורגמים. בין היתר היה מחבר התשבץ העברי הראשון, שפורסם בשנת 1924 בשם "חידת שתי וערב" בשבועון לילדים "עדן".
כן עיבד יחד עם אברהם יצחק איגוס סיפורים לילדים מתוך ספרו של חיים נחמן ביאליק "ויהי היום", במטרה לספק ספרות עברית ליהודי ארצות הברית.

בין 1957 ל-1961 פרסם בהמשכים מילון עברי-אנגלי לנוער בשם "המילון שלי"/My Dictionary.

בשנת 1927 יצא לאירופה, ביקר בעיר ילדותו וכן בווילנה, בביאליסטוק ובארץ ישראל. בתקופה שבין אוגוסט 1930 למאי 1933 התגורר בארץ ישראל ולבסוף שב לניו יורק.

בשנת 1948 כתב הקדמה לספר של זבולון זליג בלבן.

## ספריו
* **המדבר עברית** - Spoken Hebrew, 1921 - שיחון; גישה מקוונת
* **מטעמים לחג: רשימות ופיליטונים, בדיחות וחידודים לכל מועדי השנה**, 1939
* **זמנים טובים**, 1944
* **לכבוד הרגל: מועדי ישראל בקדושתם ובשמחתם**, 1947
* **עברי אנוכי**, 1948
* **דברו עברית**, 1950 - מדריך לדיבור עברי "ארצישראלי" בהברה ספרדית; גישה מקוונת
* **צחוק מארץ ישראל**, 1951
* **לשון נקיה**, 1962

## לקריאה נוספת
* מרדכי עובדיהו, **סופר לאלף ידידים: לדמותו ופעלו של דניאל פרסקי**, תל אביב, תשכ"ב 1962

## קישורים חיצוניים

* ערך בספרייה היהודית הווירטוראלית
* 
* 
* 
* 
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:סופרים כותבי עברית
קטגוריה:סופרים יהודים אמריקאים
קטגוריה:פובליציסטים יהודים אמריקאים
קטגוריה:עורכי עיתונים יהודים אמריקאים
קטגוריה:תרבות עברית בארצות הברית
קטגוריה:אמריקאים שנולדו ב-1887
קטגוריה:אמריקאים שנפטרו ב-1962
סכר מלפסה

400px|ממוזער|שמאל|שרידי הסכר, 2007. שיא חומת הסכר המקורית נראה מצד שמאל
**סכר מלפסה** (בצרפתית: **Barrage de Malpasset**) היה סכר קשת שהוקם כ-20 קילומטר ממערב לקאן שבדרומה של צרפת. ב-2 בדצמבר 1959 קרס הסכר, והשיטפון שהתחולל עקב כך גרם למותם של 423 אנשים ולנזק רב. היה זה אחד האסונות החמורים שאירעו בצרפת במאה העשרים.

## הסכר
הסכר הוקם בערוץ נחל הרייראן (Reyran) על מנת לספק מים לשתייה ולהשקיה ליישובים שבקרבתו. האתר נבחר לאחר בדיקות גאולוגיות והידרולוגיות שנעשו ב-1946. הקמתו החלה ב-1952 והסתיימה ב-1954. הוא תוכנן על ידי המהנדס הנודע אנדרה קווין (André Coyne) והוקם במימון של שלטונות מחוז ואר (Var). גובה חומת הסכר היה 60 מטר. במקביל להקמת הסכר נבנה מעל ערוץ הנחל כ-1,400 מטר דרומה ממנו הכביש המהיר A8.

## האסון
הסכר נפרץ ב-2 בדצמבר 1959 בשעה 21:13. כל קיר הסכר קרס למעט חלק קטן בעברו הימני, ונפרץ המאגר שהכיל אז 50 מיליון מטר מעוקב מים. עקב כך נוצרה חומת מים בגובה של 40 מטרים, שנעה במהירות של 70 קילומטר לשעה. חומת המים הרסה את הכפרים מלפסה ובוזון (Bozon). כעבור 20 דקות הגיעה אל העיר פרז'וס (Fréjus) כשהיא עדיין בגובה של שלושה מטרים והציפה את חלקה המערבי של העיר. מי השיטפון נבלעו בים התיכון 37 דקות לאחר קריסת הסכר.

צבא צרפת וכן מסוקים של צבא ארצות הברית שהיו מוצבים באזור סייעו בפעולות ההצלה באזור שנפגע. בנוסף ל-423 בני אדם נספו בשיטפון 1,000 כבשים, נהרסו 50 חוות וכ-2.5 קילומטר של מסילות רכבת. אתר הבנייה של הכביש המהיר A8 ודרכים באזור נהרסו גם הם.

חקירת התאונה העלתה מספר ממצאים: מתחת לסכר הייתה הקרקע עשויה סלע גנייס, שלא אפשר חלחול מים דרכו ועובדה זו לא התגלתה במהלך הבדיקות שקדמו להקמתו. אפשר שפיצוצי סלעים שנעשו לצורך הקמת הכביש המהיר גרמו נזק לשלמות הסכר והסלע שתחתיו. מספר שבועות לפני הקמת הסכר נשמעו בקרבתו מספר קולות התבקעות, אך הם לא נבדקו. כמו כן בצידו הימני של הסכר נמצאו נזילות בחודש שלפני האסון. לבסוף, בשבועיים שלפני האסון ירדו באזור 500 מילימטר גשם, מהם 130 מילימטר ביממה שלפני שנפרץ הסכר. מפלס המים במאגר הסכר הגיע ל-28 סנטימטר משפת חומת הסכר. שומר הסכר ביקש לפתוח את שסתומי הניקוז כדי להוריד את מפלס המים, אך הרשויות אסרו עליו לעשות זאת מחשש שייגרם נזק לאתר הבנייה של הכביש המהיר שמדרום לסכר. כשלוש שעות לפני שנפרץ הסכר נפתחו לבסוף שסתומי הניקוז, אך קצב הניקוז מהם לא היה מספיק כדי למנוע את האסון.

שרידי הסכר ניצבים על מכונם עד היום.

## קישורים חיצוניים

* אתר העוסק בקריסת הסכר
* על קריסת הסכר, באתר Ecolo 

מלפסה
קטגוריה:פרובאנס-אלפ-קוט ד'אזור: מבנים
קטגוריה:מבנים שנהרסו
קטגוריה:אסונות קריסת מבנה
קטגוריה:אסונות בצרפת
קטגוריה:1959
עונת 1995/1996 בגביע האירופי

**עונת 1995/1996 ב[[גביע ספורטה|גביע האירופי]]** הייתה העונה ה-30 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה החמישית, במתכונת החדשה.

המשחק הראשון התקיים ב-5 בספטמבר 1995 ומשחק הגמר התקיים ב-12 במרץ 1996. בתחרות השתתפו 44 קבוצות. 

במשחק הגמר של התחרות גברה טאוגרס על פאוק סלוניקי בתוצאה 81:91, וזכתה בגביע בפעם הראשונה בתולדות המועדון. זאת הייתה ההופעה השלישית ברציפות של טאוגרס בשלב הגמר.

## מתכונת התחרות
פיב"א אירופה הקצתה מקומות לתחרות בהתאם להישגי הקבוצות ממדינות החברות בארגון בשלוש השנים שקדמו לה. בהתאם לכך, חלק מהמדינות קיבלו ייצוג של שתי קבוצות, בעוד אחרות לא זכו לייצוג כלל. בסך הכול זכו בהקצעה 44 קבוצות מ-33 מדינות.

בתחילת התחרות התקיימו שני סיבובים של שלב הקדם בשיטת משחק בית/משחק חוץ. בסיבוב הראשון השתתפו 18 קבוצות. בשלב השני השתתפו 22 קבוצות. בשלב השלישי ל-11 קבוצות הצרטפו 13 קבוצות שנשרו בשלב 1/16 של הליגה האירופית של פיב"א. 12 קבוצות שניצחו בשלב השלישי אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות.

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
שתי נציגות מישראל השתתפו בתחרות בעונה זו:
* בני הרצליה התחילה את התחרות משלב המוקדמות השני בו היא ניצחה את ספרטק סובוטיצה מסרביה ומונטנגרו 79:76 ו-76:80. בשלב המוקדמות השלישי היא נפגשה עם גוטיה באסקט משוודיה וניצחה 86:98 ו-76:71. את השלב הבתים הקבוצה סיימה במקום החמישי.
* הפועל גליל עליון התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא נפגשה עם פרטיזן מסרביה ומונטנגרו והפסידה 69:76 ו-87:64.

## קישורים חיצוניים
* פירוט התוצאות באתר לינגואספורט
* פירוט התוצאות באתר פיב"א אירופה
* 

קטגוריה:תחרויות כדורסל ב-1995
קטגוריה:תחרויות כדורסל ב-1996
קטגוריה:עונות בגביע ספורטה
חיות במה יוצרות

**חיות במה יוצרות** היא תוכנית אירוח ישראלית לילדים ונוער. בסדרה מתארחים יוצרים ממגוון תחומים שונים. את התוכנית מנחה תם אהרון.

התוכנית שודרה בטלוויזיה החינוכית מ-10 בספטמבר 2017 עד 14 באוגוסט 2018, ומשודרת בכאן חינוכית מ-15 באוגוסט 2018.

## סקירת סדרה

## מתארחים
### עונה 1

## קישורים חיצוניים
*"חיות במה יוצרות", דף התוכנית באתר כאן חינוכית

קטגוריה:הטלוויזיה החינוכית הישראלית: תוכניות וסדרות
קטגוריה:תוכניות אירוח ישראליות
טודרוס ורשבסקי

[שמאל|ממוזער|250px|מלון תל אביב/[מלון רון בבעלות טודרוס ורשבסקי]]
**טודרוס ורשבסקי** (נולד 14 באוקטובר 1876, כ"ו בתשרי ה'תרל"ז – נפטר 28 באפריל 1940, כ' בניסן ה'ת"ש) היה מוכתר העדה האשכנזית בירושלים. מחלוצי ענף המלונאות בירושלים. בעלים של מלון "תל אביב" ומלון "פלטין" וכן היה בין האישים שרכשו את הקרקעות למען בניינה של שכונת גאולה, והיה בין מייסדי השכונה.

## ביוגרפיה

ורשבסקי נולד וגדל בירושלים, בנו של רבי אלתר שמואל מרדכי ורשבסקי שהיה שמש בברדיטשוב, שהיה המוכתר של עדת האשכנזים בירושלים כחמישים שנה. אמו אסתר פריידל הייתה בת הרב יצחק גליקין. נישא לשיינה רחל (יפה) בת מרדכי זילברמן ("קירשנר").

ורשבסקי התמנה למוכתר העדה האשכנזית בירושלים. הוא ניצל את מעמדו וקשריו אצל אנשי השלטון העות'ומאני, ובין השאר פעל לסלילת הרחובות בירושלים. בשנות מלחמת העולם הראשונה הגיש עזרה רבה ליהודי ירושלים.

בשנת 1917 חכר ורשבסקי את חאן באב אל ואד שבשער הגיא ממשפחת כותנא המוסלמית. הוא הפעיל את החאן כמלון דרכים לעולים לירושלים ועבר להתגורר עם משפחתו במתחם של החאן. בעקבות מאורעות תרפ"א נטשה משפחת ורשבסקי את החאן ושבה לירושלים.

לאחר שובו לירושלים ייסד ורשבסקי את מלון "ורשבסקי" ברחוב סנט פול (לימים רחוב שבטי ישראל). בעקבות זהות השמות של מלון זה ומלון "ורשבסקי" שבבעלות המלונאי יעקב יוסף הרלינג, פרסם הרלינג מודעת הבהרה בעיתונות ובה הודיע כי אין לו קשר למלון ורשבסקי האחר. כעבור זמן שינה הרלינג את שמו של בית המלון שלו ל"ורשבסקי-הרלינג".

בשנת 1926 שכר ורשבסקי את בית הדירות ברחוב יפו 44 ממשפחת קוקיא והפך אותו לבית מלון תל אביב. ב-1936 היה בעליו של מלון "פלטין".

בשנות העשרים היה בין גואלי אדמות שנלר, והיה בין מייסדי שכונת גאולה שנבנתה על אדמות אלה. כמו כן סייע בגאולת אדמות בירושלים ובבניית שכונות חדשות, ובהן שכונת רוממה.

נפטר בירושלים בשנת 1940. בנו, שאול, המשיך בעסקי המלונאות. הוא ניהל את מלון תל אביב וכן את בית המלון "אטלנטיק" שברחוב בן-יהודה פינת בן הלל. המלון פוצץ בפיצוץ מכונית התופת ב-22 בפברואר 1948.

## חיים אישיים ומשפחה
נשא לאישה את שיינה רחל-יפה ורשבסקי (לבית זילברמן, בת ר' מרדכי זליברמן הנודע בשם "קירשנר").
*אחיו ואחיותיו;
** אברהם קלמן ורשבסקי (1882-1946)
** איטה (מוטי) ביילה גליק (לבית ורשבסקי) (1866-1937)
** יצחק ורשבסקי (1868-1890)
** רייזל רבקה טרכטנברג (לבית ורשבסקי)
** חיה (חייקה) יצחק (לבית ורשבסקי) (1880 - נפטרה 1950)
*ילדיו 6:
** יצחק אירוינג ורשבסקי (היגר לאמריקה).
** ישראל ורשבסקי (נשאר בירושלים).
** שאול ורשבסקי (בעל מלון "פלטין" בירושלים).
** מוריס משה ורשבסקי (היגר לאוסטרליה).
** אברהם ורשבסקי (נשאר בירושלים).
** מרדכי ורשבסקי (נשאר בירושלים).

## קישורים חיצוניים
* 
* 
*  - כרזה על נשף במלון "תל אביב ורשבסקי" מתוך אתר החינוך של הספרייה הלאומית
* 
* 
* 

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:ירושלים: אישים
קטגוריה:מלונאים ארץ-ישראלים
קטגוריה:אנשי עסקים יהודים
קטגוריה:יהודים הקבורים בהר הזיתים: חלקות החסידים
קטגוריה:מייסדי שכונות ירושלים
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1940
אגם אופאבין

**אגם אופאבין** (באנגלית: **Opabin Lake**) הוא אגם הממוקם בגובה של 2,277 מטרים מעל פני הים בהרי הרוקי הקנדיים בפארק הלאומי יוהו ליד העיר פילד, בפרובינציית קולומביה הבריטית בקנדה.

לאגם אופאבין ניתן להגיע באמצעות שני שבילי טיפוס: שביל אופאבין המזרחי, ושביל אופאבין המערבי, היוצרים יחד מסלול מעגלי שאורכו 6 קילומטרים, המתחיל ומסתיים באגם אוהרה. שני השבילים עולים 250 מטרים, מגובהו של אגם אוהרה לאגם אופאבין. העלייה בשביל המזרחי מתונה, והיא עוברת לצד פלג המוזן במי קרחונים. השביל המערבי תלול יותר, וממנו ניתן לראות את אגם מרי ואת אגם אוהייר. שביל נוסף מקשר את שביל אופאבין המזרחי עם אגם אואסה.

## מישור אופאבין
אגם אופאבין הוא האתר המרכזי במישור אופאבין. המישור הוא עמק המצוי דרומית מזרחית לאגם אוהרה. את הרמה חוצים שבילים ונחלים רבים ובו אגמים קטנים רבים. בעמק מצויים בעלי חיים רבים ובהם: מרמיטות, פיקות, סמורים, סנאיי קרקע, וגרגרנים.

## קישורים חיצוניים

## הערות שוליים

אופאבין
אופאבין
HOT VOD Young

**HOT VOD Young** (בתרגום חופשי לעברית: **הוט VOD לצעירים**) הוא שירות תכנים בהזמנה מיידית שמשודר ב-HOT.

הערוץ פועל בשיטת VOD וכולל בו את כל תוכניות כוכבי הילדים והנוער של HOT.

הערוץ הוקם ב-22 באפריל 2009 וכולל את הכוכבים של HOT.

במחלקת "הכוכבים הגדולים" / "כוכבי הילדים" / "כוכבים שאנחנו אוהבים" / "עולם כוכבי הילדים" הנמצאת בקטגוריית "פעוטות וקטנטנים" ניתן למצוא כוכבי ילדים כגון: משה דץ, קופיקו, יובל המבולבל, מיכל הקטנה, הדוד חיים, מיקי מוכתר, רוי בוי, מני ממטרה, קוגומלו, סבא טוביה, רינת גבאי, גיא פרידמן, מולי וצומי, חיפזון וזהירון, שי ורועי ורדינון ועוד, ניתן למצוא גם תוכניות לנוער (כמו "חצויה", "סוסי פרא", "שכונה" ו"פוראבר") וגם את תוכניות ערוץ '''"לולי"''' (כמו "בינג", "הגן הקסום..." "צבעבלוקס" ו"טלטאביז").

משנת 2009 ועד 2012 בקטגוריית "פעוטות וקטנטנים" היו מחלקות לפי שמות:
* "פעוטות עד גיל שנתיים"
* "אני כבר לא תינוק"
* "היער הקסום"
* "ליצנים, קוסמים ומסיבות"
* "שרים ולומדים"
* "שירים וסיפורים"
* "חיות"
* "הצגות ומופעים"
ועוד.

באוגוסט 2016 עלו שני מופעי "HOT VOD Young LIVE", מופע לקטנטנים ומופע לילדים ונוער. בקיץ 2017 חזרו המופעים ובקיץ 2018 חזר רק למופע ילדים ונוער.

ב-12 באוגוסט 2018 עלתה דרמת הנוער "אילת" מבית HOT VOD Young מיוצרי הלהיט "גאליס" (אף על פי שהסדרה הופקה על ידי ערוץ הילדים, הסדרה לא משודרת בערוץ הילדים בשל סיום הערוץ ב-HOT). בנוסף הסדרה משודרת ב-HOT3 ובערוץ ספיד.

ב-30 במאי 2019 HOT הורידה מה-VOD חלק מהפקות המקור שלה עם ערוץ הילדים.

## סדרות רכש ומקור

## הצגות ומופעים

*סימבה מלך הספארי
*פנטזיה
*הרפתקאות נמו בספארי
*נסיך מצרים
*יציאת מצרים
*מופעי הפסטיגל


## ראו גם
* ערוץ הכוכבים

## הערות שוליים

קטגוריה:ערוצי טלוויזיה ישראליים לילדים
קטגוריה:HOT: ערוצים
יונת ענק

ממוזער|יונת ענק בפריז
[ממוזער|יונת ענק ב[סן ג'ימיניאנו על עץ זית]]
**יונת ענק** (שם מדעי: *Columba palumbus*; באנגלית היא מכונה "יונת עצים" אך שם זה מוכר למין *[[יונת עצים|Columba oenas]]*) היא מין ממשפחת היוניים, החיה באירופה ובמערב אסיה ובצפון אפריקה. היא מזכירה במראה את יונת הסלע. זוהי היונה הגדולה ביותר החיה בישראל.

יונה זו קיבלה את שמה עקב זוג הכתמים הלבנים בצדי צווארה, שניתן לדמותם לתכשיט או ענק.

## מאפיינים
אורכה של יונה זו 38–44 ס"מ, מוטת כנפיה 68-80 ס"מ ומשקלה 300–615 גרם בממוצע. היא בעלת נוצות אפורות-ורודות עם ראש כחול, מקור ורוד עם בליטה לבנה מעליו ושני כתמים לבנים גדולים משני צדי הצוואר. על העורף פסים שחורים-ירוקים אנכיים והעין לבנה. הרגליים ורודות. אצל יונה זו אין הבדלים בין הזכרים לנקבות.

היונה חיה ביערות, גנים ופארקים שונים במרכז ועד לדרום אירופה וכן באסיה לרבות בישראל, ובצפון אפריקה. היא נמצאת גם בקרבה למגורי האדם. היונה חיה בלהקות אך בעונת הרבייה שומרת אמונים לבן זוג קבוע יחיד. היונים מקננות על העצים ומטילות שתי ביצים.

היונה ניזונה בעיקר מזרעים ומפרחים וכן מעלים צעירים. להקות יונים יכולות להוות מטרד לחקלאים הנלחמים בהם. היונים ניצודות על ידי הנץ המצוי, הנץ הגדול ועל ידי חתול הבית.

## תת-מינים
* *Columba palumbus azorica*
* *Columba palumbus casiotis*
* *Columba palumbus excelsa*
* *Columba palumbus iranica*
* *Columba palumbus maderensis* - נכחדה
* *Columba palumbus palumbus*

## קישורים חיצוניים

* יונת ענק, באתר הצפרות הישראלי
* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:יוניים
קטגוריה:ארץ ישראל: יוניים
קטגוריה:בעלי חיים שתוארו ב-1758
עכביש דייג

**עכביש דייג** (שם מדעי: *Dolomedes*) הוא סוג של עכביש החי בביצות ושייך למשפחת הדולומדיים, ובעבר שויך למשפחת הענבלניים. העכביש נפוץ ברחבי העולם בעיקר באזורים לחים וחמימים, ואינו מוכר בישראל.

עכבישים אלה יכולים להגיע ל-80-20 מ"מ והם בעלי גוף שחור עם ראשים מגודלים, עיניים בולטות, גפי פה שחורות חזקות ו-8 רגליים אפורות הפונות קדימה ומכוסות ב"שיער". הבטן נמוכה ומפוספסת בפסים צהובים בקצוות. 

עכבישים אלו פעילי יום החיים בסביבת ביצות, מאגרי מים ושדות לחים והם שוכנים בקרבת המים. הם ניזונים מחרקים, עכבישנים אחרים כולל ענבלניים אחרים וגם מדגים. עכביש זה יכול להלך על פני המים וכן לצלול כדי לברוח מטורפים, אך יעדיף לחכות על הגדות או על צמחי מים הגדלים עליהן ולחכות לטרף כמו דגיג קטן או חרק מים שיעלה למעלה. אז העכביש קופץ במהירות ותופס את הטרף וממהר ליבשה. הטרף מומת על ידי הארס של העכביש והעכביש יכול למצוץ את לשדו.

עכבישים אלה נושאים את ביציהם בפיהם ומעבירים אותם ממקום למקום.

## קישורים חיצוניים

ימין|ממוזער|עכביש שתפס דג

קטגוריה:בעלי חיים שתוארו ב-1804
קטגוריה:טקסונים שתוארו בידי פייר אנדרה לטריי
קטגוריה:ענבלניים
קטגוריה:בעלי חיים חצי-מימיים
אלכס קאסרס

**אלכס קאסרס** (באנגלית: **Alex Caceres**; נולד ב-20 ביוני 1988) ידוע גם בכינוי **ברוס לירוי** (באנגלית: **Bruce Leroy**) הוא לוחם MMA אמריקאי המתחרה בארגון UFC.

## קריירה
קסרס נולד ומתגורר במיאמי, פלורידה, בן למהגרים אמריקאים ממוצא קובני ודומיניקני. את הכינוי שלו 'ברוס לירוי' אימץ על שם הדמות הראשית, בסרט הדרקון האחרון . בשנת 2008, החל להילחם ב-MMA באופן מקצועני ובשנת 2010 השתתף בעונה ה-12 של תוכנית המציאות הלוחם האולטימטיבי , צוּות לקבוצתו של ג'ורג' סיינט פייר  והעפיל לרבע גמר. בשנת 2011 החל להילחם במסגרת ה-UFC, ובמסגרת הקרבות שלו זכה פעמיים בבונוס 'קרב הערב' ופעמיים בבונוס 'הכנעת הערב' . נכון לאוקטובר 2021, מאזן התוצאות של קאסרס עומד על 19 ניצחונות, 12 הפסדים ו-NC  אחד.

קאסרס מנהל אורח חיים טבעוני. לתפיסתו, טבעונות ואמנויות לחימה כרוכות יחדיו משום שהפילוסופיה של אמנויות הלחימה נשענת על ערכים של כבוד והגנה על החיים.

## קישורים חיצוניים
* 

*  Fight Night Salt Lake City: Alex Caceres - A Journey of Self Development - ערוץ היוטיוב של ה-UFC.

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:אמני לחימה אמריקאים
קטגוריה:טבעונים אמריקאים
קטגוריה:ספורטאים טבעונים
קטגוריה:לוחמי אליפות הלחימה האולטימטיבית
קטגוריה:פלורידה: ספורטאים
קטגוריה:אמריקאים שנולדו ב-1988
אוולינה

**אוולינה מאריה טאמנלאאקסו** (בפינית: **Eveliina Maria Tammenlaakso**; נולדה ב-27 במאי 1995), הידועה בשם הבמה **אוולינה** (**Evelina**), היא זמרת פופ ממוצא פיני. היא פרצה לתודעה כאשר הוציאה את "Honey", שהצליח לכבוש את פסגת המצעד הרשמי של פינלנד, ולהפוך לוויראלי ביוטיוב. השיר נכלל באלבום הבכורה שלה 24K ויצא משם כסינגל השני.

## ביוגרפיה וקריירה
אוולינה נולדה כאוולינה טמנלאקסו. היא החלה את הקריירה המוזיקלית שלה עוד בשנת 2011, כמתחרה רשמית ב-The Voice פינלנד, כשהמנטור שלה היה הזמר הפיני אלסטינן. היא הודחה מהתוכנית בשלב ההופעות החיות.

בשנת 2015 חתמה על חוזה הקלטות עם חברת אם-אייזי מיוזיק, והוציאה תחת חסותה את אלבום הבכורה שלה 24K. באותו זמן הוציאה אוולינה גם את סינגל הבכורה שלה: "Rakkaudesta lajiin" / "Vuoristorataa". היא פרצה לתודעה הארצית והעולמית עם שירה "Honey", שהצליח לכבוש את פסגת המצעד הפיני הרשמי, שם הפך גם ללהיט. לאחר מכן הוציאה את "Sireenit", שהצליח לשחזר את הצלחתו של הסינגל הקודם והצליח לכבוש גם כן את פסגת המצעד הפיני הרשמי, והיה לשני של אוולינה שעשה זאת. באמצע 2016, הוציאה את "Sushi" בשיתוף JVG, שהצליח בשיאו להגיע למקום השלישי באותו מצעד, ללא ווידאו קליפ. באותו זמן הוציאה את "Ei filtterii", שזכה להצלחה רבה בפינלנד גם כן, כאשר בשיאו הגיע למקום השני. לבסוף, הוציאה אוולינה את הסינגל האחרון מתוך אלבום הבכורה שלה, "Fuulaa". לסינגל יצא ווידאו קליפ נלווה, שזכה להצלחה מתונה ביוטיוב. בשיאו, הצליח הסינגל להגיע למקום ה-16 במצעד הפיני.

באמצע 2017 ו-2018, הוציאה אוולינה את "Kylmii Väreitä" ,"Tornado" ,"Katri Helena", "Sun Vika" ו-"Vielä kerran" שלא נכללו באלבום הבכורה שלה, אלא באלבומה השני, SOS, שיצא בסוף פברואר 2019.

"Kylmii väreitä" נכנס למקום השני במצעד הפיני והפך לשישי של אוולינה שנכנס לחמישייה הפותחת, ואילו "Tornado" הגיע בשיאו למקום השלישי, והפך לשביעי של אוולינה שנכנס לחמישייה הפותחת במצעד זה. מאוחר יותר, השתתפה אוולינה בתוכנית הטלוויזיה הפינית "Vain elämää kausi 9", שם הקליטה את שלושת השירים "F-F-F-Falling", "Leijonakuningas" ו-"Asfalttiviidakko" מחדש. כל השלושה נכנסו למצעד הפיני הרשמי שם זכו להצלחה נאה.

## דיסקוגרפיה

* 2016: *[[24K]]*
* 2019: *[[SOS (אלבום של אוולינה)|SOS]]*
* 2020: *[[III (אלבום של אוולינה)|III]]*
* 2023: *[[Pehmee]]*

## קישורים חיצוניים

* 

## הערות שוליים

*
קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:משתתפי The Voice
קטגוריה:ילידות 1995
קטגוריה:פינים שנולדו ב-1995
הנדל ליברמן

**חנוך הֶנְדֶל ליברמן** (במקור **פוּטֶרְפַס**; י"ג בניסן ה'תר"ס, 29 במרץ 1900 – י"ג באדר ה'תשל"ו, 15 במרץ 1976) היה צייר חסיד חב"ד, אחיו של המשפיע הרב מנחם מנדל פוטרפס. ליברמן הרבה לתעד בציוריו את חיי החסידים בשטעטל. היה מקורב למשפחת אדמו"רי חב"ד ודמות בולטת בשכונת קראון הייטס, בה היה מוכר בכינוי "דוֹד הנדל".

## ביוגרפיה
נולד בפלשניץ שבבלארוס למנחם מנדל פוטרפס (האב). למד בישיבת תומכי תמימים בלובביץ' ובאוניברסיטה במחלקת אמנות. בעת מלחמת העולם השנייה איבד את אשתו ושתי בנותיו בשריפה שפרצה בביתו.

ב-1946 שינה את שמו לליברמן בדרכון מזויף וברח לארצות הברית.

ליברמן קיבל הוראות שונות מרבו הרבי מלובביץ' בנוגע לציוריו.

## יצירותיו
תערוכות מציוריו של ליברמן מוצגות במוזיאון המטרופוליטן לאמנות בניו יורק, בגלריית טייט בלונדון ובמספר מוזיאונים בפריז. בעבר הוצגו תערוכותיו גם בבית ציוני אמריקה בתל אביב ועוד.

בין ציוריו הידועים ניתן למנות את ציור קידוש לבנה, פטירת רבי יוסף יצחק שניאורסון, הרבי מלובביץ' חובש קולפיק, ושרטוט חצר חב"ד בעיירה לובביץ' עבור ספרו של רפאל נחמן הכהן, "ליובאוויטש וחייליה", זאת על פי בקשת הרבי מלובביץ', ועוד. ציוריו מעטרים בין היתר כריכות ספרים, פריטי יודאיקה ועטיפות תקליטים, בהם קלטות ניח"ח, דוד ורדיגר ועוד. כמו כן הוא שרטט סמלילים, בהם לוגו מחנה הקיץ גן ישראל ועוד.

## השפעה
דמותו היא אחת מדמויות הפולקלור של חב"ד, המציגה חסיד זקן וחשוב שאיבד את כל ילדיו בשואה, אחיו של המשפיע מנחם מנדל פוטרפס, המעוטר בזקן ארוך - ולצד זאת צייר מצליח.

ליברמן היה ממנחילי סוגת הציור החסידית האותנטית המתעדת את חיי החסידים בשטעטל במזרח אירופה. אחד מגדולי הציירים של חסידות חב"ד היה תלמידו של ליברמן ומי שגדל על ציוריו, זלמן קליינמן.

בקראון הייטס ובקהילת חב"ד היה מוכר בכינוי "פעטער הנדל" (דוד הנדל). על שמו נקרא הרכב מוזיקת רוק אמריקאי בשם "דוד הנדל".

## הערות שוליים

קטגוריה:יהודים שהיגרו מרוסיה לארצות הברית
קטגוריה:ציירים חסידי חב"ד
קטגוריה:ציירים ומאיירים חרדים
קטגוריה:ציירים רוסים
קטגוריה:ציירים אמריקאים
קטגוריה:בוגרי ישיבת תומכי תמימים בלובביץ'
קטגוריה:יהודים הקבורים בבית הקברות מונטיפיורי
קטגוריה:קראון הייטס: אישים
קטגוריה:אמריקאים שנולדו ב-1900
קטגוריה:אמריקאים שנפטרו ב-1976
אריה שכטר

[250px|ממוזער|הרב שכטר בילדותו, מאחורי הרב [אברהם ישעיהו קרליץ, ה"חזון איש"]]
הרב **אריה שכטר** (י"ב אייר ה'תרצ"ז, 23 באפריל 1937 – י"ד בכסלו תש"ף 11 בדצמבר 2019) היה רב חרדי ישראלי ופעיל בתנועת התשובה. שמו נקשר בפרשת יוסל'ה שוחמכר. מאז שנות ה-70 הרצה בתחומי היהדות בארגון "ערכים" ובמסגרות אחרות.

## ביוגרפיה
נולד בהונגריה לתעשיין יעקב שכטר, שהיה גם בעליו של מלון העצמאות בנתניה. בילדותו למד בתלמוד תורה יסודי התורה וסיני בתל אביב, במשך תקופה למד בישיבת ויז'ניץ (בתל אביב) אצל ראש הישיבה, משה יהושע הגר, לימים האדמו"ר מוויז'ניץ. בהמשך למד בישיבת חכמי לובלין. בתקופה זו התקרב לרב אברהם ישעיהו קרליץ.

למד בישיבת סלבודקה בבני ברק. בצעירותו עמד בקשר עם הרב אברהם ישעיהו קרליץ, ולאחר פטירתו התקרב בעקבות הרב משה יהושע לנדא לרב מבריסק, רבי יצחק זאב סולובייצ'יק.

בשנות ה-50 היה פעיל בהפצת תורה במחנות העולים, בעיירות הפיתוח ובמושבים.

בראשית שנות ה-60, בעיצומה של פרשת יוסל'ה שוחמכר נשלח בידי הרב יעקב ישראל קניבסקי לשווייץ כדי להעביר לרות בלוי הנחיה של רבנים להשיב את יוסל'ה להוריו. בלוי לא שעתה להוראה ובאותו ערב נעלמה משווייץ. בעקבות מעורבותו זו היה שכטר, שכונה בספרה של בלוי "שומרי העיר" **הרב לייבל פרידמן**, יעד למתקפות של קנאי חסידות סאטמר שכטר שהיה אז יהלומן הוזמן ב-1963 להעיד בבית המשפט המחוזי בתל אביב. אחיו מאיר הופיע במקומו והגיש חוות דעת רפואית שלפיה הוא אינו מסוגל למסור עדות.

בעקבות פרשה זו היגר לארצות הברית, שם שימש כמנהל רוחני בישיבת חסידי סקווירה וכר"מ בישיבת ויז'ניץ במונסי. בשוך הדי הפרשה כעבור כמה שנים שב לישראל.

בשנת תשל"ח היה חלק מיוזמי ארגון ערכים והיה בין המרצים הבולטים בארגון, הרב שכטר תמך רבות בבעלי תשובה וסיפק להם דמות אב, רב ומחנך.

במשך עשרות שנים היה הנואם הראשי ב"עצרת קינה" שארגן רפאל סולובייצ'יק מדי ליל תשעה באב בכיכר השבת בירושלים.

נפטר בי"ד בכסלו תש"ף, לאחר מחלה קצרה.

## חיים אישיים
היה נשוי לאילה שרה הינדא סופר (נפטרה ב-1993). לבני הזוג נולדו שבעה ילדים.

אחת מבנותיו נשואה לרב יחיאל קלרמן, ראש ישיבת ארחות תורה ובנו של הרב אורי קלרמן.

שניים מגיסיו הם הרב משה שטרנבוך והרב יחזקאל ברטלר הנשואים לאחיותיו. גיס נוסף הוא הרב אליעזר דוד פרידמן, חתן משפחת סופר.

## ספריו
ממוזער
בשנים תשע"ז-תשע"ט יצאה סדרה של חמישה ספרים ובהם דרשותיו על המועדים, בעריכת הרב יעקב ישראל פוזן. באלול תש"פ הושלמה סדרה נוספת בת חמישה כרכים על התורה.

סדרת הספרים נקראת "אריה שאג"

## קישורים חיצוניים
* 
* מאגר סרטונים ושיעורים של הרב אריה שכטר באתר הידברות VOD
* שיעורים של הרב אריה שכטר, באתר קול הלשון
* שיעורי וידאו של הרב אריה שכטר, באתר בינינו

## הערות שוליים

קטגוריה:תנועת התשובה: פעילים
קטגוריה:משפחת שכטר
קטגוריה:בוגרי ישיבת בית ישראל ודמשק אליעזר
קטגוריה:בוגרי ישיבת חכמי לובלין-בני ברק
קטגוריה:ישראלים שנולדו ב-1937
קטגוריה:ישראלים שנפטרו ב-2019
קטגוריה:בוגרי ישיבת סלבודקה (בני ברק)
ניקי טיילור

**ניקי טיילור** (באנגלית: **Nicole Renee "Niki" Taylor**; נולדה ב-5 במרץ 1975) היא דוגמנית ומנחת טלוויזיה אמריקאית.

## ביוגרפיה
טיילור נולדה בפלורודיה כאמצעית מבין שלוש בנות (אחות צעירה לג'ואל (לימים ג'ואל בולין) (ילידת 1970/1971, וגדולה לקריסטן "קריסי" (1978-1995)). בגיל שלוש עשרה זכתה בתחרות "הפנים הרעננות" שערכה סוכנות דוגמנות בניו יורק והפרס היה חוזה בשווי 500,000 ובכך נכנסה לספר השיאים של גינס כ"דוגמנית הצעירה ביותר שזכתה בחוזה גדול עם חברת קוסמטיקה".

טיילור הופיעה בתחילת הקריירה שלה במגזין "סוונטין" ולאחר מכן במגזין ווג ובכך הפכה לצעירה ביותר שהופיעה על שער המגזין, לאחר ברוק שילדס.

ב-1991 נכנסה לרשימה של מגזין פיפל של "50 האנשים היפים ביותר" ושנה לאחר מכן החלה לשמש כדוגמנית הבית וכדוברת של חברת "קאוור גירל", ובכך הפכה לראשונה מתחת לגיל שמונה עשרה להחזיק בתפקיד זה. בנוסף היא גם לקחה חלק בקמפיינים של לוריאל וגאפ.

ב-1996 היא הופיעה בשער של שישה מגזיני אופנה שונים ובשנים 1997 ו-1998 הופיעה בגיליון בגדי הים של ספורטס אילוסטרייטד, וב-1998 הופיעה גם על לוח השנה של ספורטס אילוסטרייטד.

ב-29 באפריל 2001, עברה תאונת דרכים כשנסעה עם בן זוגה דאז, והוא ניסה לענות לטלפון הנייד שלו, איבד שליטה על הרכב והתנגש בעמוד. טיילור נפצעה קשה ואף הייתה בתרדמת למשך כמה שבועות, כשהתאוששה לבסוף. 

ב-2008 הנחתה את העונה הראשונה של התוכנית "סופרמודל" (Make Me a Supermodel), ב-2010 הייתה שופטת בתחרות היופי הבינלאומית מיס תבל, וב-2011 השתתפה בגרסת המפורסמים של התוכנית "המתמחה".

## קישורים חיצוניים
* 
 
* 

קטגוריה:אמריקאים ילידי פלורידה
קטגוריה:פורט לודרדייל: אישים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:מנחות טלוויזיה אמריקאיות
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
אוח פיליפיני

**אוח פיליפיני** (שם מדעי: *Bubo philippensis*) הוא מין של דורס לילה ממשפחת הינשופיים מהסוג אוח המצוי רק בפיליפינים.

אורך האוח 40-50 ס"מ והוא בעל נוצות זהובות-חומות עם ראש גדול בעל עיניים צהובות ומקור גדול ולבן. האוזניים שלו אינן בולטות והן קטנות ומאונכות לצד הראש. הטפרים גדולים והכנפיים מנומרות בחום-לבן. אוח זה הוא הגדול שבדורסי הלילה של הפיליפינים, אך הוא גם הקטן במיני סוגו.

הוא מצוי ביערות, שדות וגדות נהרות ומחפש טרף לאורך הגדה. הוא ניזון מיונקים קטנים, מעופות ומזוחלים, דו-חיים ודגים. האוחים מקננים על עצים בזוגות ומגדלים צאצא יחיד.

האוח מצוי בסכנת הכחדה בטבע.

## תת-מינים
* Bubo philippensis philippensis 
* Bubo philippensis mindanensis 
## קישורים חיצוניים

## הערות שוליים

קטגוריה:בעלי חיים שתוארו ב-1851
קטגוריה:טקסונים שתוארו בידי יוהאן יקוב קאופ
קטגוריה:ינשופיים
קטגוריה:עופות: טורפי-על
קטגוריה:הפיליפינים: מינים אנדמיים
קטגוריה:הפיליפינים: עופות
נדיה טילר

**נדיה טילר** (16 במרץ 1929 – 21 בפברואר 2023) הייתה שחקנית אוסטרית.

## ביוגרפיה
טילר נולדה בווינה, ב-1949 נבחרה למיס אוסטריה, ב-1952 החלה לראשונה להופיע בקולנוע, ב-1955 שיחקה בסרט "Ich suche Dich" המבוסס על מחזה מאת ארצ'יבלד ג'וזף קרונין ובאותה שנה שיחקה בסרט ביוגרפי על חייו של מוצארט.

ב-1959 שיחקה בסרט המבוסס על הספר בית בודנברוק, בשנות החמישים והשישים הייתה מהשחקניות הבולטות ביותר בקולנוע האוסטרי, ב-1968 שיחקה בדרמה ההיסטורית "אמה המילטון" העוסקת ברומן שניהלו הוריישו נלסון והשחקנית אמה המילטון.

ב-2005 שיחקה בסרט "רגליים יחפות" שביים טיל שווייגר, במהלך הקריירה שלה היא גם זכתה במספר פרסים.

נפטרה בהמבורג שבגרמניה ב-21 בפברואר 2023.

## פילמוגרפיה
* בית בודנברוק
* אמה המילטון
* מרגל לגרמניה
* רגליים יחפות

## קישורים חיצוניים

* עירום דרמטי

קטגוריה:שחקניות קולנוע וטלוויזיה אוסטריות
קטגוריה:זוכות מיס אוסטריה
קטגוריה:משתתפות בתחרות מיס אירופה
קטגוריה:אוסטריות שנולדו ב-1929
קטגוריה:אוסטריות שנפטרו ב-2023
דאף 46

**דאף 46** (בהולנדית: **DAF 46**), היא מכונית משפחתית קטנה, 2 דלתות, שיוצרה בהולנד על ידי יצרנית הרכב  **[[דאף (יצרן רכב)|דאף]]**, (ראשי התיבות שלה : "מפעל המכוניות של דורן" – Doorne’s Automobiel Fabrieken), בין השנים 1974–1976. 

יוצרו 32,353 יחידות.

דגם ה-"דאף 46" יוצר בגרסת הילוכים אוטומטים בלבד מסוג "Variomatic".

## היסטוריה

דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את  ה"דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## תמונות

קובץ:DAF img 2296.jpg| דאף 46
קובץ:DAF 46.jpg | דאף 46
קובץ:DAF 46 at Schaffen-Diest Fly-Drive 2013.JPG | דאף 46
קובץ:Dashboard DAF 46 Deluxe.jpg | דאף 46 - מבט לתא הנהג ולוח מחוונים
קובץ:Daf 46 h sst.jpg | דף 46
קובץ:DAF img 2297.jpg | דף 46
קובץ:Daf 46 in 1992.jpg | דף 46


## ראו גם

## קישורים חיצוניים

* דאף 46 (2:13 דקות), יו-טיוב

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1974
46
קטגוריה:כלי רכב המיוצרים בהולנד
עיט נחשים פיליפיני

**עיט נחשים פיליפיני** (שם מדעי: *Spilornis holospilus*) הוא מין של עוף דורס ממשפחת הנציים השייך לסוג עיט נחשים אסייתי והוא קרובו הרחוק של החיוויאי. הוא מצוי רק בפיליפינים.
## מאפיינים
אורכו של עיט הנחשים 47–53 ס"מ, מוטת כנפיו 105–120 ס"מ ומשקלו 600–670 גרם בזכרים ו־690–1,600 גרם בנקבות. העיט חום עם כנפיים כהות, זנבו ארוך וראשו מצויץ בעל פנים ערומות צהובות ומקור מעוקל גדול. עיניו צהובות והטפריו חדים. החזה ורוד והראש אפור. במראהו הוא מזכיר את המין עיט נחשים מצויץ (Spilornis cheela) המצוי באותו אזור.

העיט מעופף מעל יערות גשם, ביצות פתוחות והרים מיוערים ברחבי הפיליפינים. הוא צייד יומי המחפש בעיקר נחשים ולטאות וכן דו־חיים. הוא יאכל גם מכרסמים ועופות אם ייתקל בהם, אך הוא מעופף איטי יחסית.

## תת-מינים
* *Spilornis holospilus holospilus*
* *Spilornis holospilus panayensis*
## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
קטגוריה:עיטי-נחשים
קטגוריה:עופות יערות הגשם של דרום-מזרח אסיה
קטגוריה:הפיליפינים: עופות
קטגוריה:הפיליפינים: מינים אנדמיים
מוראטי 500 קופה

ממוזער|250px|לוגו חברת "מוראטי"

**מוראטי 500 קופה** (באיטלקית: **Moretti 500 Coupé**) היא מכונית קופה קטנה, 2 דלתות, אשר יוצרה על ידי חברת "מוראטי" האיטלקית בין השנים 1961–1969.

## מוראטי 500 קופה
יוצרו 25,000 יחידות.

דגם ה-"מוראטי 500 קופה" התבסס על דגם פיאט 500, שיוצר על ידי חברת פיאט.

דגם ה-"מוראטי 500 קופה" הוצג לראשונה בסלון המכוניות של טורינו בשנת 1960.

בשנת 1969 מחירו של דגם ה-"מוראטי 500 קופה" עמד על 745,000 לירטות איטלקיות. מחירו של דגם ה-"595 SS Coupé" עמד על 895,000 לירטות איטלקיות.

## סדרות "מורטי 500 קופה"
* Moretti 500 Coupé
* Moretti 500 / 595 SS Coupé Serie-2 (יוצר בין השנים 1964-1969)

## חברת "מוראטי"

חברת "מוראטי" (באיטלקית" "Moretti S.p.A") הייתה חברה איטלקית קטנה לייצור מכוניות, ואופנועים, אשר נוסדה על ידי "Giovanni Moretti". החברה התמקדה בייצור מכוניות בתצורות, 2 דלתות : קופה וספורט. 

חברת "מוראטי" פעלה בין השנים 1926–1989 בעיר טורינו איטליה. דגמי החברה התבססו על דגמי חברת פיאט, אלפא רומיאו ו-מזראטי.

בשנת 1964 ייצרה חברת "מוראטי" 1,500 מכוניות. שטח  המפעל בטורינו השתרע על כ- 9,000 מ"ר, לחברה היו 145 עובדים (120 פועלי ייצור ו- 25 אנשי מנהלה).

## ראו גם
* פיאט 500
* פיאט 128 מוראטי רודסטר

## לקריאה נוספת
* פיאט 500 מוראטי-ספורט-קופה Tiny Racer – 1968 Fiat 500) Moretti Sport Coupe)

## קישורים חיצוניים

* מוראטי 500 קופה - תמונות (moretti-cars.net: 500)

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1960
קטגוריה:מכוניות מנוע אחורי
קטגוריה:כלי רכב איטלקיים
ירג מויטן

**ירג מויטן** (בגרמנית: **Jörg Meuthen**, נולד ב-29 ביוני 1961 באסן, גרמניה המערבית) הוא כלכלן ופוליטיקאי גרמני, דובר מפלגת אלטרנטיבה לגרמניה מיולי 2015. הוא פרופסור לכלכלה פוליטית ולמימון בקהל (Kehl). הוא הוביל את ה-AfD בבחירות בבאדן וירטמברג 2016 ומאז מרץ 2016 משמש חבר הפרלמנט ומצליף.

## קישורים חיצוניים

* 

## הערות שוליים

קטגוריה:פוליטיקאים גרמנים
קטגוריה:אלטרנטיבה לגרמניה
קטגוריה:בוגרי אוניברסיטת מיינץ
קטגוריה:בוגרי אוניברסיטת קלן
קטגוריה:גרמנים שנולדו ב-1961
צופר (רכב)

250px|ממוזער|שמאל|צופר ששימש מכוניות בראשית המאה ה-20 ואופניים
**צופר** הוא התקן בכלי רכב המשמיע צליל רם, המשמש את נהג כלי הרכב על מנת להזהיר את משתמשי הדרך האחרים או לאותת להם.

(באנגלית: horn; בערבית: זַמּוּר زَمُّور וברבים זַמַאמִיר زمامير, דוברי עברית נוהגים לשבש את המילה ל"זמבורה", מילה אשר אינה קיימת בערבית בהקשר זה).

צופרים מותקנים בכלי רכב מאופניים ועד משאיות, רכבות וכלי שיט. תקנות התעבורה לגבי רכב מנועי הנע בכביש קובעות כי אין להפעיל צופר בדרך עירונית, אלא אם הדבר דרוש לשם אזהרה מפני סכנה קרובה שלא ניתן למנוע אותה בדרך אחרת. עבור רכבות וכלי שיט קיימות תקנות (למשל במסגרת המשפט הימי) המגדירות באילו תנאים יש להשתמש בצופר.

## אופניים
באופניים מותקנים שני סוגי אמצעי אזהרה קולית, המותקנים על הכידון, על מנת להזהיר הולכי רגל ורוכבים אחרים:
* צופר בו מחוברת שפופרת מתכת (כעין חצוצרה קטנה) לבלון גומי. הרוכב לוחץ בידו על בלון הגומי ומשמיע צליל אזהרה קצר.
* פעמון אופניים

## מכוניות
200px|ממוזער|שמאל|צופר רכב חשמלי מודרני
עד 1910 צוידו מכוניות בצופר אופניים מטיפוס החצוצרה. בשנה זו המציא אוליבר לוקס מברמינגהאם, בריטניה צופר רכב חשמלי המבוסס על מנגנון של רמקול המשמיע צליל אחד אופייני (בתדר שבין 400 ל-500 הרץ ובגובה צליל של 107–109 דציבל). עקב תכונות אקוסטיות מותקנים זוג צופרים במרווח (למשל 500 הרץ ו-420 הרץ). חברת ייצור הצופרים הגדולה בארצות הברית היא Klaxon, ושמה מהווה שם גנרי לצופרי מכוניות. חברת יצור הצופרים הגדולה בעולם היא FIAAM האיטלקית

## משאיות
במשאיות מועדף צופר העושה שימוש במנגנון אוויר דחוס (ממערכת הבלימה). גם כאן מותקן יותר מצופר אחד במרווח 125–180 הרץ, המספק צליל בגובה 117–118 דציבל.

## רכבות
200px|ממוזער|שמאל|צופר רכבת על קטר
צופרים המותקנים על גבי קטרי רכבת מספקים צפירה רמה היכולה להגיע עד ל-175 דציבל ולהשמע למרחוק, עקב מרחק הבלימה הגדול של הרכבת והצורך להתריע על בואה ממרחק רב. צפירת הרכבת בנקודות מסוימות (לפני הצטלבויות כביש, לקראת עיקולים בעלי ראות נמוכה באזור מיושב, לפני כניסה לתחנה וביציאה ממנה) מוגדרת על ידי תקנות ומסומנת לנהג על ידי תמרורים. צופר רכבת מורכב ממספר קנים המשמיעים יחדיו אקורד. סוגי הצפירות השונים מהווים מילון של סימנים.

רכבות עירוניות כגון רכבת קלה עושות שימוש בצופרים חשמליים המשמיעים צליל ייחודי או אף מנגינה קצרה, המתריעה על בואן.

## כלי שיט
צופרי אוויר או קיטור רבי-עוצמה משמשים כלי שיט לאותת זה לזה ולחוף. צופרי כלי שיט הם נמוכי תדר ונמוכים יותר ככל שכלי השיט גדול יותר (55–70 ועד 200 הרץ), עקב העובדה שצלילים נמוכים עוברים מרחקים גדולים יותר.

## שימוש ככלי נגינה
* ג'ורג' גרשווין עשה שימוש בצופרי מכוניות ביצירתו אמריקאי בפריז
* ג'ורג' ליגטי השתמש בצופרי מכוניות באופרה *Le Grand Macabre*

## קישורים חיצוניים

* How A Car Horn Works
* History of the Car Horn
* צופרי אניות

## הערות שוליים

קטגוריה:רכיבי כלי רכב
קטגוריה:טכנולוגיה תחבורתית
קטגוריה:כלי נשיפה